पाएं अपने शहर की ताज़ा ख़बरें और फ्री ई-पेपरडाउनलोड करें
शहर के एक निजी स्कूल की प्रिंसिपल प्रभा शर्मा के हाथ-पैर चिंता से तब फूल गए, जब उनके दोनों बच्चे कोरोना पॉजिटिव हो गए। हालांकि पिछले साल वे और उनके पति व सास पॉजिटिव हो चुके थे। लेकिन बच्चों की बात आई तो उनकी हिम्मत टूटने लगी, क्योंकि इस बार कोरोना का वैरिएंट भी ज्यादा घातक बताया जा रहा है।
घबराहट से उबरकर खुद को संभाला और बच्चों को होम आइसोलेशन में दवाइयां, डाइट, एक्सरसाइज आदि में पूरी तरह से अनुशासन रखने के लिए प्रेरित कर जिंदगी की सबसे कठिन परीक्षा में उन्हें पास करा दिया। कोरोना जब से फैला, संस्कार इंटरनेशनल स्कूल की प्रिंसिपल प्रभा शर्मा काफी सावधानी बरत रही थीं। इसके बावजूद कोरोना ने उनके परिवार को चपेट में ले लिया। घर में पांच सदस्य हैं, और पांचों ही पॉजिटिव हो चुके हैं। धैर्य, सूझबूझ और अनुशासित व्यवहार से सब सुरक्षित हैं। सबसे पहले पिछले साल अक्टूबर में उनके पति कमलकांत और बाद में दिसंबर में वे खुद पॉजिटिव हो गईं।
वे घबराए थे, लेकिन बच्चों से डिस्टेंस रखकर और होम आइसाेलेट रहकर रीकवर हो गए थे। शर्मा बताती हैं कि सबसे बुरा अनुभव उनकी सास सावित्रीदेवी के पॉजिटिव होने पर रहा, वे करीब 74 साल की हैं और अस्थमा से पीड़ित भी हैं। इस वजह से उनकी तबीयत ज्यादा बिगड़ गई और उन्हें हॉस्पिटलाइज करना पड़ा। उनकी देखभाल के लिए मैं खुद पीपीई किट पहनकर उनके साथ रही। 8-9 दिन की केयरिंग के बाद वे ठीक हो गई। इस वजह से वे सब घबराए हुए थे और खास सावधानी रख रहे थे।
डॉक्टर की देखरेख में घर पर ही इलाज हुआ
चार महीने मुश्किल से निकले होंगे, कि अप्रैल में उनके बेटा पुलकित व श्रेया दोनों ही कोरोना पॉजिटिव हो गए। यह सुनकर प्रिंसिपल के पैरों तले जमीन निकल गई। उनके मन में आ रहे बुरे ख्यालों से हिम्मत टूट रही थी। क्योंकि इस बार का वैरिएंट ज्यादा घातक बताया जा रहा था। जोधपुर में ही हर रोज 30-40 मौतें हो रही थी। ऑक्सीजन व रेमेडेसिविर इंजेक्शन की जरूरत पड़ने के ख्याल से डर बढ़ रहा था, क्योंकि इनकी कमी थी। परिचित में भी कई जनों की डेथ हो गई थी। ऐसी खबर और डराती थी।
डॉक्टर बैरागसिंह परिहार की देखरेख में घर पर ही इलाज शुरू किया गया। दोनों बच्चे होम आइसोलेट थे, लेकिन लगातार 12 दिन तक उन्हें बुखार था। शर्मा बताती है, कि अगर मैं अपना कॉन्फिडेंस लूज करती तो बच्चे नर्वस हो जाते। इसलिए मैंने अपना आत्मविश्वास बनाए रखा और उन्हें हर दिन और हर पल उन्हें प्रेरित करती। कहती, कि मैं और पापा भी तो ठीक हुए हैं। बच्चों ने भी अनुशासन के साथ डॉक्टर बैरागसिंह परिहार की दी गई परामर्श को फॉलो किया और वे ठीक हो गए।
प्रिंसिपल शर्मा का यही कहना है, कि बीमारी काफी घातक है। जब तक नहीं होती, तब लगता है कुछ नहीं है। कोविड गाइडलाइन की पूरे अनुशासन के साथ पालना करें और अभी लॉकडाउन में घर पर ही रहे, यह हम सबके लिए बेहतर है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn